ЕЛЕМЕНТИ НА КОМПЮТЪРНИЯ ТЕКСТОВ ДОКУМЕНТ

Всеки обработван от компютъра текст се съхранява, като отделен файл и се нарича текстов документ. Основните елементи, от които той се изгражда са знак, поле, дума, изречение, ред, параграф (абзац), раздел, таблица и др.

Знакът е най-малката неделима единица, изграждаща текстовата част на документа. Може да бъде главна или малка латинска или българска буква, цифра, препинателен знак, специален знак (той не се изобразява в документа – напр. знак за край на ред, абзац, раздел, страница и др.). Знаците се характеризират с:

- шрифт (набор от едностилни знакове, отговарящи на определени естетически изисквания);

- големина (измерва се в пунктове, 1 pt = 1/72 от инча);

- начертание (нормално, наклонено - курсив, удебелено, подчертано);

- цвят и фон;

- набор – редови (малки букви), ГЛАВНИ БУКВИ, МАЛКИ ГЛАВНИ БУКВИ (Small Caps) и др.

Пuлето е елемент извън заетата със съдържание част на документа. В него могат да се поставят номер на страница, дата, разяснения, коментари и др.

Думата е последователност от знаци, несъдържащи интервал. Думите се отделят една от друга с интервал.

Изречението е последователност думи завършваща с препинателен знак - точка, въпросителен или удивителен знак.

Параграfът (абзацът) е текст, който се състои от едно или повече изречения и завършва със специален знак ¶ (отбелязва се с клавиш Enter).

Характеристики на параграф са:

- лява и дясна граница;

- отстъп на първия ред;

- междуредово разстояние;

- разстояние между съседни параграфи;

- подравняване – ляво, дясно, центрирано, двустранно.

Документът може да съдържа един или повече раздела. Характеристиките на компютърният документ са име, час на създаване/промяна, размер, автор, права на достъп и др.